Nordyne M0013601 - VENTURI WELDMT
Nordyne M0013601 - VENTURI WELDMT. This product is a brand new genuine Nordyne OEM part.
You're reviewing: Nordyne M0013601 - VENTURI WELDMT Ierse AMCS Group lijft GMT Europe in | Computable.nl
29 augustus 2016 11:55 | Rik Sanders | 0
Dit artikel is afkomstig van Computable.nl (https://www.computable.nl/artikel/5824475). © Jaarbeurs IT Media. Lonmin was gedoem ná ‘onheilige’ pakt met Amcu - Solidariteit GildesSolidariteit Gildes Lonmin was gedoem ná ‘onheilige’ pakt met Amcu - Solidariteit Gildes
Tuis / Arbeidsverhoudingspesialiste Artikel / Lonmin was gedoem ná ‘onheilige’ pakt met Amcu
Lonmin, die wêreld se derde grootste platinumprodusent, is op 7 Junie deur Sibanye-Stillwater oorgeneem. Indien dié oorname nie plaasgevind het nie, sou Lonmin moontlik nou in sakeredding gewees het.
Lonmin se kontantvloeiprobleme het aanvanklik ontstaan weens Brad Mills, uitvoerende hoof van 2004 tot 2008, se mislukte meganiseringspoging.
In Augustus 2012 het 'n tweede harde slag die maatskappy met die Marikana-gebeure getref. 'n Paar maande ná “Marikana”, word Ben Magara as Lonmin se uitvoerende hoof aangestel. Hoewel Magara ook goeie dinge gedoen het, het hy Lonmin se einde versnel.
Ek het Magara as hoof van Anglo American Coal leer ken en was dankbaar oor sy aanstelling omdat hy deel van Anglo se baanbrekerswerk was met die skep van 'n leiersforum. Dié forum, wat steeds suksesvol werk, bestaan uit die topleierskorps van Anglo, die Mineraleraad van Suid-Afrika, die vier erkende mynbouvakbonde en die departement van minerale hulpbronne. Die forum vergader kwartaalliks vir belyningsgesprekke en die beginsel van inklusiwiteit geld.
Kort ná Magara se aanstelling het die gevaarligte egter begin flikker toe hy my meegedeel het dat dit sy doelwit was om 'n strategiese vriendskap met Joseph Matunjwa, Amcu-president, te sluit. In Augustus 2013, enkele dae voor die eerste herdenking van die Marikana-voorval, het Lonmin die vakbonde Solidariteit, die NUM en Uasa ingelig dat Amcu voortaan die enigste erkende vakbond by Lonmin sou wees.
Solidariteit het Magara gewaarsku dat hy met vuur speel en hom aan baie kritiek gaan blootstel omdat alle rolspelers kort tevore, op 3 Julie 2013, 'n ooreenkoms onderteken het waarin stappe vervat word om 'n tweede Marikana te voorkom.
Een van dié stappe was om die ondemokratiese wenner-neem-alles-beginsel van vakbonderkenning uit te faseer. So gebeur dit toe dat die maatskappy wat die mynonrus veroorsaak het, die eerste party was wat die ooreenkoms verbreek. Magara se reaksie was dat hy hom nie deur kritiek laat afsit nie, want hy volg die raad wat Lonmin se direksievoorsitter aan hom gegee het toe hy aangestel is, naamlik “om as uitvoerende hoof te oorleef, moet jy oor 'n klein kop en 'n dik vel beskik.”
Magara is uit alle oorde gekritiseer en moes die besluit noodgedwonge herroep. In dieselfde tyd het loononderhandelinge begin en die uiteinde daarvan was Amcu se vernietigende vyf maande lange staking van 2014. Magara was platgeslaan oor die nagenoeg R4 miljard wat die staking Lonmin gekos het.
Die daaropvolgende platinumsektor-onderhandelinge van 2016 het onverklaarbaar glad verloop tussen Lonmin en Amcu. Ons het gou uitgevind wat die agteraf-skikking was, want Magara het ná die onderhandelinge ons drie vakbonde se erkenning weereens opgehef.
In daardie stadium was Amcu se mag so groot dat 158 masjienoperateurs, almal Amcu-lede, geweier het om ander werk te doen nadat die Newman-skag gesluit is. Hulle het 18 maande gesit en niks doen nie, voordat Magara sy bestuur toestemming gegee het om teen hulle op te tree.
Intussen het ons gesprekke met Magara oor ons erkenning keer op keer op leë beloftes uitgeloop. As laaste uitweg is ons drie vakbonde arbeidshof toe, en ná 'n lang regstryd is ons regte teen einde verlede jaar deur die hof herstel.
Ná hierdie oorwinning het ons aanvaar dat die “onheilige pakt” tussen Magara en Matunjwa gebreek was, maar in Mei 2019, enkele dae voor die Sibanye-Stillwater-oorname, sluit die twee 'n agentskapsfooi-ooreenkoms. Dit het beteken dat alle werknemers wat nie aan Amcu behoort nie, ook maandelikse lidmaatskapgeld aan Amcu moet betaal.
Ons drie benadeelde vakbonde is dadelik weer arbeidshof toe en die hof het verlede week ook dié ooreenkoms ongeldig verklaar.
Die wyse waarop 'n mynhuis sy arbeidsverhoudinge beoefen, is gewoonlik ook die wyse waarop 'n myn bestuur word, en daarom was Lonmin se ondergang voorspelbaar.
Met Sibanye se onlangse eerste ontmoeting met hul nuwe personeel was Amcu-lede se onvanpaste boodskap aan hul nuwe werkgewer: “Julle raak nie aan die huidige diensverskaffer nie!” – 'n duidelike bewys van patronaatskap wat tussen plaaslike vakbondleiers en diensverskaffers bestaan –Magara se nalatenskap.